4.  การประกอบธุรกิจของแต่ละสายผลิตภัณฑ์

  4.1 ลักษณะของผลิตภัณฑ์หรือบริการ

  4.1.1 ลักษณะของผลิตภัณฑ์หรือบริการ

  บริษัทเป็นผู้พิมพ์และจำหน่ายหนังสือพิมพ์รายวันภาคเช้าภาษาอังกฤษ "Bangkok Post"
  หนังสือพิมพ์ธุรกิจรายวันภาษาไทย “โพสต์ทูเดย์” หนังสือพิมพ์ภาษาอังกฤษรายสัปดาห์ “Student
  Weekly" นิตยสารฉบับแทรก นอกจากนี้ บริษัทยังรับจ้างพิมพ์งานทั่วไป
  รวมทั้งสิ่งพิมพ์ของกิจการและของบริษัทในเครือ
  และให้บริการข่าวสารทางอิเล็กทรอนิกส์และดิจิทัลทุกชนิด
  รวมทั้งการให้บริการข่าวสารข้อมูลทางโทรทัศน์และวิทยุ

  ผลิตภัณฑ์ของบริษัท

-   หนังสือพิมพ์ Bangkok Post เป็นหนังสือพิมพ์รายวันที่นำเสนอข่าวในลักษณะเป็นกลาง
    มีการตีพิมพ์บทวิพากษ์วิจารณ์ที่ตรงประเด็น
    เสริมด้วยบทความที่วิเคราะห์เจาะลึกทั้งในส่วนของข่าวในประเทศ ข่าวต่างประเทศ
    ข่าวธุรกิจ ข่าวเศรษฐกิจและการเงิน ข่าวการเมือง และข่าวสังคม

-   หนังสือพิมพ์ “โพสต์ทูเดย์” ได้เปิดตัวเมื่อวันที่ 7 กุมภาพันธ์ 2546
    เป็นหนังสือพิมพ์ธุรกิจรายวันภาษาไทยที่นำเสนอข่าวธุรกิจด้วยภาษาที่เข้าใจง่าย กระชับ
    ไม่เยิ่นเย้อจนเกินไป และ ไม่ใช้ศัพท์ทางเศรษฐกิจที่เข้าใจยาก
    นอกจากนี้ยังมีการนำเสนอข่าวการเมือง ข่าวต่างประเทศ ข่าวกีฬา ข่าวบันเทิง บทวิเคราะห์
    บทแสดงความคิดเห็น เรื่องราวเกี่ยวกับชีวิตของบุคคลที่น่าสนใจ

-   หนังสือพิมพ์รายสัปดาห์ Student Weekly เป็นหนังสือพิมพ์ภาษาอังกฤษสำหรับเด็กในวัยเรียน
    และกลุ่มวัยรุ่น เนื้อหาประกอบด้วย คอลัมน์ข่าว การ์ตูน เพลง เกมส์ และบทสัมภาษณ์ดาราดัง
    โดยทั้งหมดนี้จะใช้ภาษาอังกฤษที่ง่ายต่อการอ่าน รวมทั้งมีการอธิบายศัพท์ยาก
    มีการเตรียมบทความสำหรับให้ครูสามารถนำไปใช้ในการเรียนการสอนในห้องเรียนอีกด้วย

-   นิตยสารไลฟ์สไตล์ภาษาอังกฤษ กูรูแทรกในหนังสือพิมพ์บางกอกโพสต์ทุกวันศุกร์

-   นิตยสารรายปักษ์ภาษาอังกฤษ เดอะแมกกาซีน แทรกในหนังสือพิมพ์บางกอกโพสต์

-   เว็บไซด์หางานอัจฉริยะ www.jobjob.co.th
    มีเครื่องมือพิเศษเพื่ออำนวยความสะดวกให้แก่ผู้สมัครงานและผู้รับสมัคร

-   ข่าวด่วน SMS เสนอข่าวด่วน Real-time ทั้งภาษาไทย และภาษาอังกฤษ

  • รายการข่าวออกอากาศทางโทรทัศน์

-   รายการ “เศรษฐกิจคิดไม่ถึง” ออกอากาศทางช่อง 5
    เป็นรายการนำเสนอธุรกิจแปลกใหม่แก่ผู้ชม พร้อมด้วยเนื้อหาสาระทางเศรษฐกิจที่เข้าใจง่าย
    เพื่อให้ผู้ชมสามารถนำข้อมูลไปปรับใช้ในชีวิตประจำวันได้
    รายการนี้ออกอากาศจนถึงปลายเดือนกุมภาพันธ์ 2554

-   รายการ “Postscript รู้จริง รู้ทัน” ออกอากาศทาง ทรู วิชั่นส์ ช่อง 7 (TNN 24)
    เป็นรายการคุยข่าวประจำวัน โดยมีแขกรับเชิญมาพูดคุยเนื้อหาในประเด็นสำคัญๆ
    ทางด้านธุรกิจและสังคม รายการนี้ออกอากาศจนถึงปลายเดือนกรกฎาคม 2553

-   รายการ “กระชับวงข่าว” ออกอากาศทาง ทรู วิชั่นส์ ช่อง 7 (TNN 24)
    เป็นรายการคุยข่าว เน้นการเสนอข่าวร้อน ตรงประเด็น
    พร้อมการสัมภาษณ์และเรื่องราวที่อยู่ในความสนใจของประชาชนในแต่ละวัน
    เริ่มออกอากาศเดือนสิงหาคม 2553

-   รายการทางวิทยุ รายการ “โพสต์ทูเดย์ เรดิโอ ทอล์ค” ออกอากาศทางสถานีวิทยุ FM 101
    ซึ่งเป็นรายการสด มีเนื้อหาเชิงลึกของข่าวร้อนรอบด้าน ทั้งการเมือง ธุรกิจ
    และบันเทิงนำเสนอเนื้อหาและจัดรายการโดย โพสต์ทูเดย์ เริ่มออกอากาศในเดือนเมษายน
    2552

  ในปี 2554 บริษัทจะยังคงมุ่งมั่นผลิตรายการโทรทัศน์และวิทยุที่มีคุณภาพ เพื่อให้สอดคล้องกับ
  กลยุทธิ์ของบริษัทในการเป็นสื่อนำเนื้อหาสาระสู่มวลชนผ่านการสื่อสารทุกช่องทาง

ผลิตภัณฑ์ของบริษัทย่อย

-   Elle เป็นนิตยสารแฟชั่นและความงามระดับสากลเล่มแรกของเมืองไทย Elle
    ฉบับภาษาไทยมีรูปแบบเช่นเดียวกับ Elle ทั่วโลกที่เน้นทางด้านแฟชั่น ความงาม
    การดูแลสุขภาพ การแนะนำเกี่ยวกับสูตรอาหาร สถานที่ท่องเที่ยวในดินแดนต่างๆทั่วโลก
    และแบบแผนการดำเนินชีวิตในรูปแบบของคนไทย Elle
    เป็นนิตยสารแฟชั่นและความงามในรูปแบบที่แปลกตา ทันสมัย มี เอกลักษณ์เฉพาะตัว

-   Elle Decoration เป็นนิตยสารเพื่อการตกแต่งบ้านระดับสากลที่รู้จักกันดีทั่วโลก เนื่องจากมี
    Elle Decoration ฉบับภาษาต่างๆ อยู่ในเครือข่ายถึง 15 ประเทศทั่วทุกทวีปรวมทั้ง Elle
    Decoration ฉบับภาษาไทย ซึ่งเป็น Elle Decoration ฉบับที่ 13 ของโลก Elle
    Decoration เป็นนิตยสารเพื่อการตกแต่งบ้านที่มุ่งเน้นการสร้างสรรค์คุณภาพด้วยความพิถีพิถัน
    Elle Decoration
    ฉบับภาษาไทยมีสัดส่วนของข้อมูลจากต่างประเทศและเรื่องราวที่ผลิตและถ่ายทำในเมืองไทยนำมาผสมผสานกันอย่างลงตัวทั้งเรื่องราวและรูปภาพของที่ได้รับการตกแต่งอย่างมีรสนิยมจากทั่วทุกมุมโลก
    หลากหลายความคิดในการนำเครื่องเรือนและของใช้เก่าๆ มาประยุกต์ใช้ให้ดูใหม่
    แปลกตาและแหล่งช็อปปิ้งสินค้าเพื่อการตกแต่งจากทั่วเมืองไทย
    เหมาะกับวิถีชีวิตสมัยใหม่ของคนไทยที่ชื่นชอบในการตกแต่งบ้านอย่างแท้จริง

-   Marie Claire ได้เปิดตัวเมื่อเดือนพฤษภาคม 2547 ในครั้งแรกเป็นการร่วมทุนกับ Marie
    Claire Album (MCA) ประเทศฝรั่งเศส
    เป็นนิตยสารแฟชั่นและความงามภาษาไทยที่มีรูปแบบและ เนื้อหาที่ทันสมัย

-   Martha Stewart Living ได้เปิดตัวเมื่อเดือนพฤศจิกายน 2552 เป็นนิตยสารใหม่เพื่อ
    “ความเป็นอยู่” อย่างแท้จริงเล่มแรกของประเทศไทย

-   ร่วมผลิตข่าวให้กับสถานีโทรทัศน์ ช่อง 11 วันละ 8 ชั่วโมง ตามสัมปทานระยะเวลา 1
    ปีที่ได้รับจากกรมประชาสัมพันธ์

ผลิตภัณฑ์ของกิจการที่ควบคุมร่วมกัน

-   Cleo เป็นนิตยสารภาคภาษาอังกฤษที่เริ่มวางแผงในประเทศออสเตรเลียตามด้วย นิวซีแลนด์
    สิงคโปร์และมาเลเซีย เป็นลำดับ สำหรับฉบับภาษาไทยนั้นเป็นประเทศที่ 5
    ที่ได้พิมพ์และวางจำหน่าย ซึ่งสามารถครองความนิยมในหมู่ผู้อ่านได้อย่างรวดเร็ว
    ด้วยบุคลิกพิเศษของ Cleo
    ที่ตรงกับอัธยาศัยใจคอของคนรุ่นใหม่ไม่ว่าจะเป็นการมองโลกในแง่ดี
    ความมีชีวิตชีวาชอบสนุกสนานพร้อมที่จะเรียนรู้สิ่งใหม่ๆ
    ใส่ใจที่จะปรับปรุงและเพิ่มพูนเสน่ห์ให้กับตัวเอง นอกจากนี้ Cleo ยังมีรูปเล่มสีสันสวยงาม
    สะดุดตา และคงคุณภาพระดับสากล

ผลิตภัณฑ์ของบริษัทร่วม

-   รายการสรุปและวิเคราะห์ข่าวในชื่อ Business Radio กระจายเสียงทาง FM 97.0

4.1.2 ลักษณะลูกค้าแบ่งเป็นประเภทหลักได้ 2 ประเภท

  1. ลูกค้าด้านโฆษณา แบ่งเป็น

  - บริษัทเอเยนซี่

  - ลูกค้าที่สั่งลงโฆษณาโดยตรง (Direct Customers)

  2. ลูกค้าด้านจัดจำหน่ายสิ่งพิมพ์ แบ่งเป็น

  - สมาชิกรายบุคคลและองค์กร

  - ขายส่ง

  - ขายปลีก (วางร้าน)

  - โรงแรม โรงพยาบาล ธนาคาร

  - สายการบิน

  - สถาบันการศึกษา

3.  ลักษณะรายได้

  --------------------- --------- -------- --------- ------- --------- --------- --------- -------
  รายได้                 ปี 2550             ปี 2551            ปี 2552              ปี 2553    

                        ล้านบาท    ร้อยละ    ล้านบาท    ร้อยละ   ล้านบาท    ร้อยละ     ล้านบาท    ร้อยละ

  รายได้จากการขายโฆษณา   1,222.1   68.4     1,288.4   69.4    1,065.4   65.2      1,287.2   69.56

  รายได้จากการขายหนังสือ   457.1     25.6     444.7     23.9    454.8     27.9      447.3     24.17

  รายได้จากการรับจ้างพิมพ์   78.7      4.4      84.1      4.5     90.1      5.5       80.6      4.36

  รายได้อื่น ๆ             28.6      1.6      40.9      2.2     22.6      1.4       35.4      1.91

  รวมรายได้              1,786.5   100.0    1,858.1   100.0   1,632.9   100.0     1,850.5   100.0

  ร้อยละของรายได้ที่เพิ่มขึ้น             (6.65)             4.01              (12.12)             13.36
  (ลดลง) จากปีก่อน                                                                           
  --------------------- --------- -------- --------- ------- --------- --------- --------- -------

4.1.4 วัฏจักรของการประกอบธุรกิจ การประกอบธุรกิจของบริษัทส่วนใหญ่ไม่ขึ้นอยู่กับฤดูกาล

  4.2 การตลาด

การผลิตสินค้าที่มีคุณภาพและการให้บริการที่ดีเป็นหัวใจของการดำเนินงานของบริษัท
บริษัทขายเนื้อที่โฆษณาโดยตรงให้แก่ลูกค้าหรือผ่านตัวแทนบริษัทโฆษณา
การขายหนังสือพิมพ์ขายโดยผ่านตัวแทน หรือที่เรียกว่าเอเย่นต์หนังสือพิมพ์ ส่วนการขายให้สมาชิกนั้น
บริษัทมีการจัดส่งให้โดยตรง

1.  กลยุทธ์ทางการตลาด

1.  กลยุทธ์ที่สำคัญ

-   การจำหน่ายหนังสือพิมพ์

  บริษัทรับสมัครทั้งสมาชิกรายปี สองปี และสมาชิกราย 6 เดือน
  โดยสมาชิกจะได้ราคาต่ำกว่ามากเมื่อเทียบกับการซื้อตามแผงหนังสือพิมพ์
  นอกจากนั้นยังมีการแจกแถมของขวัญหรือของสมนาคุณต่างๆ แก่สมาชิกโดยตลอดตามโอกาสต่างๆ
  สำหรับการขายโดยผ่านเอเย่นต์ มีการให้ส่วนลดประมาณร้อยละ 28
  ของราคาขายปลีกหนังสือพิมพ์

-   การขายโฆษณา

  มีส่วนลดให้กับบริษัทตัวแทนโฆษณา ในการซื้อหน้าโฆษณาแต่ละครั้ง และโบนัสตอนสิ้นปี

2. จุดเด่น จุดด้อย

  จุดเด่น :

-   ผลิตและจำหน่ายหนังสือพิมพ์รายวันฉบับภาษาอังกฤษฉบับแรกของไทยชื่อ “บางกอก โพสต์”
    ตั้งมานานถึงกว่า 60 ปี และเป็นหนังสือพิมพ์ที่ได้รับความเชื่อถือจากทั้งคนต่างชาติและคนไทย

-   บางกอกโพสต์
    เป็นหนังสือพิมพ์ฉบับเดียวในประเทศไทยที่ผ่านการตรวจสอบรับรองยอดการจำหน่ายจาก
    Audit Bureau of Circulation

-   บางกอกโพสต์เป็นหนังสือพิมพ์ภาษาอังกฤษที่มียอดจำหน่ายสูงที่สุดในประเทศไทย

-   โพสต์ทูเดย์
    เป็นหนังสือพิมพ์ธุรกิจรายวันภาษาไทยที่มีการวางตำแหน่งสินค้าให้เหมาะสมกับนักธุรกิจรุ่นใหม่
    ซึ่งที่ผ่านมาก็ได้รับความนิยมอย่างรวดเร็ว
    ได้รับการยอมรับอย่างกว้างขวางว่าเป็นหนังสือพิมพ์ที่เติบโตเร็วที่สุด
    และมีผู้อ่านมากที่สุดของกลุ่มหนังสือพิมพ์เศรษฐกิจรายวัน

  จุดด้อย :

-   รายได้และผลการดำเนินงานของบริษัท ส่วนใหญ่ยังขึ้นอยู่กับหนังสือพิมพ์บางกอกโพสต์

3. ลูกค้าเป้าหมายแบ่งเป็น 3 ประเภทใหญ่ๆ คือ

-   ลูกค้าด้านโฆษณา ได้แก่ บริษัท ห้างร้านทั่ว ๆ ไปที่ต้องการลงโฆษณาในหนังสือพิมพ์
    ทั้งการโฆษณาผลิตภัณฑ์ ทำประชาสัมพันธ์ให้แก่บริษัทต่างๆ การโฆษณาเปิดโรงงานใหม่
    การโฆษณารับสมัครงาน ฯลฯ

-   ลูกค้าด้านการจำหน่ายสิ่งพิมพ์ แบ่งเป็น

  ♦ ลูกค้าเอเย่นต์ 53 %

  ♦ ลูกค้าประเภท Bulk Sales 18 %

  ♦ ลูกค้าประเภทสมาชิก 29 %

-   ลูกค้าสำหรับงานบริการการพิมพ์
    ซึ่งจะมีทั้งลูกค้าที่เป็นบริษัทหรือบุคคลภายนอกและลูกค้าที่เป็นบริษัทในเครือ

  4. นโยบายการตั้งราคา

-   ประเภทโฆษณา จะไม่ใช้นโยบายการตัดราคากับคู่แข่ง ราคาจะเป็นไปตาม Price List
    ซึ่งโดยปกติจะสูงกว่าราคาค่าโฆษณาของหนังสือพิมพ์ภาษาอังกฤษฉบับอื่นเล็กน้อยเนื่องจากผลิตภัณฑ์ของบริษัทคุณภาพดี
    และมีลูกค้าที่แน่นอนดังนั้นลูกค้าที่ลงโฆษณากับบริษัท
    สามารถมั่นใจได้ว่าถึงลูกค้ากลุ่มเป้าหมายอย่างแน่นอนแต่อย่างไรก็ตามราคาค่าโฆษณาจะสอดคล้องกับหนังสือพิมพ์ภาษาไทยฉบับหลักๆ
    การกำหนดราคาจะดูราคาตลาดควบคู่ไปด้วย

-   ประเภทการขายสิ่งพิมพ์ นโยบายการตั้งราคาจะขึ้นอยู่กับคู่แข่งและต้นทุนการพิมพ์

-   ประเภทงานบริการการพิมพ์ นโยบายการตั้งราคาให้สามารถแข่งขันในตลาดได้
    แต่ยังคงคุณภาพงานพิมพ์ที่ดีไว้เสมอ

4.2.2 การจำหน่ายและช่องทางการจำหน่าย

-   ช่องทางการจัดจำหน่ายสิ่งพิมพ์ของบริษัท มีดังนี้

    1.  การจัดจำหน่ายโดยตรง (สมาชิก)

    2.  การจัดจำหน่ายผ่านผู้ค้าส่ง - เอเย่นต์

    3.  การจัดจำหน่ายผ่านผู้ค้าปลีก - แผงร้าน

    4.  การจัดจำหน่ายโดยตรงให้กับสถานศึกษา โรงแรม โรงพยาบาลและสายการบิน

-   ช่องทางการจัดจำหน่ายโฆษณาของบริษัท มีดังนี้

    1.  การจัดจำหน่ายโดยตรง

    2.  การจัดจำหน่ายผ่านบริษัทตัวแทนโฆษณา

4.2.3 ลักษณะของลูกค้า

ลักษณะลูกค้า แบ่งเป็น 3 ประเภทใหญ่ๆ ได้แก่

1.  ลูกค้าโฆษณา เป็นลูกค้าทั่วๆไป ไม่เจาะจงกลุ่มใดกลุ่มหนึ่งโดยเฉพาะ
    แบ่งเป็นลูกค้าที่ลงโฆษณาผ่านเอเย่นต์ซึ่งจะได้รับส่วนลดประมาณร้อยละ 15
    และลูกค้ารายย่อยที่ลงโฆษณากับบริษัทโดยตรง

  2. ลูกค้าด้านการจำหน่ายสิ่งพิมพ์ สัดส่วนของลูกค้าแต่ละประเภทเปรียบเทียบ 3 ปี เป็นดังนี้

  สัดส่วนแบ่งตามปริมาณการขายหนังสือพิมพ์เฉลี่ยในแต่ละปี (%)

  -------------------- ------------ ------------ ------------ ------------
  ประเภท               2553         2552         2551         2550

  เอเย่นต์               53           53           50           47

  Bulk Sales           18           17           18           17

  สมาชิก                29           30           32           36

  รวม                  100          100          100          100
  -------------------- ------------ ------------ ------------ ------------

3.  ลูกค้าสำหรับงานบริการการพิมพ์ มีทั้งลูกค้าที่เป็นบริษัทในเครือและลูกค้าภายนอก

4.2.4 งานที่ยังไม่ส่งมอบ

  - - ไม่มี - -

2.  ภาวะอุตสาหกรรมและการแข่งขัน

แม้ว่าจะเกิดวิกฤตทางการเงินโลกและมีปัญ­หาทางการเมืองในประเทศจนเกิดความวุ่นวายในเดือนเมษายนและเดือนพฤษภาคม
แต่บริษัทก็ยังคงมีการปรับปรุงเปลี่ยนแปลงอย่างต่อเนื่อง
เพื่อคงไว้ซึ่งความแข็งแกร่งของผลิตภัณฑ์ของบริษัท
หนังสือพิมพ์บางกอกโพสต์ซึ่งเป็นหนังสือพิมพ์รายวันภาษาอังกฤษชั้นนำในประเทศไทย
และเป็นหนังสือพิมพ์ที่ดีที่สุดฉบับหนึ่งในภูมิภาคเอเชียจากความสำเร็จในการปรับปรุงรูปแบบของหนังสือพิมพ์ในปี
2551 ให้สามารถสนองความต้องการของผู้อ่านและผู้ซื้อสื่อโฆษณาได้ดียิ่งขึ้น
ทำให้รายได้จากการจัดจำหน่ายและรายได้โฆษณาเพิ่มมากขึ้นตามลำดับ บทความใหม่ “Big
Story” ซึ่งตีพิมพ์ทุกวันเสาร์ มีเนื้อหาครอบคลุมเหตุการณ์สำคั­ญ 64
เหตุการณ์ที่เกิดขึ้นในประเทศตลอดช่วงระยะเวลา 64 ปี
นอกจากจะเป็นการบันทึกเรื่องราวสำคั­ญทางประวัติศาสตร์ตั้งแต่พระบาทสมเด็จพระเจ้าอยู่หัวทรงครองสิริราชสมบัติแล้ว
ยังเป็นการฉลองครบรอบ 64 ปี ของหนังสือพิมพ์บางกอกโพสต์อีกด้วย ส่วนในระดับสากลนั้น
หนังสือพิมพ์บางกอกโพสต์ได้รับรางวัล Asia Media Award for Best in Design –
Newspaper Overall Design จาก สมาคมหนังสือพิมพ์และองค์กรสื่อสิ่งพิมพ์ระหว่างประเทศ
(WAN-IFRA) ซึ่งเป็นสมาคมสำหรับผู้ผลิตหนังสือพิมพ์และสื่อสิ่งพิมพ์ชั้นนำของโลก

เว็บไซต์ www.bangkokpost.com
ได้รับการจัดอันดับให้เป็นเว็บไซต์ข่าวในประเทศภาษาอังกฤษชั้นนำของประเทศไทย โดย Alexa
และ Truehists และในปี 2553
หนังสือพิมพ์บางกอกโพสต์ได้เปิดบริการใหม่ด้านข้อมูลธุรกิจและแผนที่บนเว็บไซต์www.bangkokpost.com/directory
เพื่อให้บริการข้อมูลทางด้านธุรกิจ ไลฟ์สไตล์ และการศึกษา เป็นทางเลือกให้กับผู้อ่าน
นอกจากนี้ผู้อ่านบางกอกโพสต์ออนไลน์สามารถอ่านได้บนโทรศัพท์มือถือที่เว็บไซต์
http://m.bangkokpost.com และแอพพลิเคชั่นใน iPhone

สำหรับหนังสือพิมพ์โพสต์ทูเดย์ มีการปรับปรุงครั้งสำคั­ญในปี 2553
โดยปรับให้มีเนื้อหาในเชิงลึกมากขึ้น สามารถเข้าใจได้ง่ายขึ้น และครอบคลุมประเด็นสำคั­ญๆ
ครบถ้วนยิ่งขึ้น นอกจากนี้ ยังนำกราฟฟิคมาช่วยให้ง่ายต่อการอ่าน
สิ่งเหล่านี้ทำให้หนังสือพิมพ์โพสต์ทูเดย์มีรูปแบบที่ทันสมัยขึ้น และแตกต่างจากหนังสือพิมพ์อื่นๆ
สำหรับเว็บไซต์ www.posttoday.com
มีการนำเสนอข่าวเป็นภาษาไทยและเปิดโอกาสให้ผู้อ่านสามารถแสดงความคิดเห็นและมีส่วนร่วมได้อีกด้วย
และเช่นเดียวกับบางกอกโพสต์ออนไลน์
ผู้อ่านโพสต์ทูเดย์ออนไลน์สามารถอ่านได้บนโทรศัพท์มือถือเช่นกัน เว็บไซต์
http://m.posttoday.com และแอพพลิเคชั่นใน iPhone

การจัดงาน Post Today Investment Expo 2010 ในเดือนกุมภาพันธ์
นับเป็นการฉลองครบรอบ 7 ปีของหนังสือพิมพ์โพสต์ทูเดย์ อย่างยิ่งให­ญ่ช่วยสร้างภาพพจน์ที่ดี
และเพิ่มรายได้ให้กับบริษัท รายการโทรทัศน์ “เศรษฐกิจคิดไม่ถึง” ของหนังสือพิมพ์โพสต์ทูเดย์
ซึ่งออกอากาศวันจันทร์ถึงวันศุกร์ เวลา 13.40-13.50 น. ทางสถานีโทรทัศน์ช่อง 5
มีเนื้อหารายการเกี่ยวกับเศรษฐกิจในรูปแบบที่เข้าใจง่าย
ทำให้ผู้ชมสามารถนำไปใช้กับชีวิตประจำวันได้ นอกจากนี้ยังมีรายการ “กระชับวงข่าว”
เป็นรายการโทรทัศน์ในรูปแบบการสนทนา ออกอากาศวันจันทร์ถึงวันศุกร์ เวลา 17.05-17.30 น.
ทาง TNN 24 ของสถานีโทรทัศน์เคเบิลทรูวิชั่นส์

ในช่วงไตรมาสแรกของปี บริษัทเริ่มทำงานกับสถานีวิทยุโทรทัศน์แห่งประเทศไทย (NBT) ช่อง 11
ซึ่งให้โอกาสบริษัทร่วมผลิตข่าวกับทางสถานีเป็นเวลา 8 ชั่วโมงต่อวัน
และบริษัทสามารถขายเวลาโฆษณาให้ผู้สนับสนุนรายการได้เป็นระยะเวลาหนึ่งปี
นับตั้งแต่เดือนพฤษภาคม 2553 บริษัทจึงได้ก่อตั้ง บริษัท โพสต์ นิวส์ จำกัด ขึ้นเป็นบริษัทย่อย
เพื่อดำเนินธุรกิจผลิตข่าวร่วมกับช่อง 11
ทำให้บริษัทโดยกองบรรณาธิการหนังสือพิมพ์โพสต์ทูเดย์มีโอกาสพัฒนาด้านงานข่าวในสื่ออื่นๆ
ซึ่งพนักงานของบริษัทนับเป็นส่วนสำคัญ­ในการผลิตข่าวร่วม
และบริษัทคาดว่าจะมีโอกาสพัฒนาความรู้และความสามารถทางด้านการผลิตข่าวโทรทัศน์ต่อไป

สติวเด้นท์ วีคลี่ ฉลองครบรอบ 41 ปี ในปี 2553
โดยเป็นนิตยสารสำหรับนักเรียนฉบับเดียวในประเทศไทยที่เสนอความรู้ควบคู่ไปกับความบันเทิงเป็นภาษาอังกฤษ
สติวเด้นท์ วีคลี่ ยังคงความเป็นส่วนสำคั­ญในการเรียนรู้ภาษาอังกฤษให้กับผู้อ่านทั่วประเทศ
และมีเจตนารมณ์ที่จะเข้าถึงผู้อ่านทั้งเก่าและใหม่ด้วยการเสนอทางเลือกผ่านสื่อใหม่ๆ ผ่านเว็บไซต์
เครือข่ายสังคมออนไลน์ และโทรศัพท์มือถือ

ในปี 2553 โพสต์บุ๊กส์ ซึ่งเป็นสำนักพิมพ์หนังสือของบริษัท ได้เปิดตัวหนังสือใหม่กว่า 60 เล่ม
และแผนกสิ่งพิมพ์พาณิชย์ของบริษัท ได้เริ่มบริการผลิตสิ่งพิมพ์พาโนรามาจำนวน 8 หน้า
ให้หนังสือพิมพ์ต่างประเทศ

บริษัทได้ทำการปรับปรุงขั้นตอนการปฏิบัติงานและพัฒนาการบริหารการจัดการข้อมูลในองค์กร
บริษัทได้ปรับปรุงอุปกรณ์คอมพิวเตอร์ทั้งฮาร์ดแวร์และซอฟต์แวร์ใหม่ รวมถึงระบบเก็บกู้ข้อมูล
เพื่อลดความเสี่ยง และเพิ่มความปลอดภัยให้กับธุรกิจ
โดยบริษัทต้องนำแผนธุรกิจสำหรับภาวะไม่ปกติมาใช้ในช่วงวิกฤตการณ์ทางการเมืองในเดือนเมษายนและพฤษภาคมซึ่งประสบความสำเร็จไปได้ด้วยดี
บริษัทต้องผลิตหนังสือพิมพ์นอกสถานที่ในช่วงที่เกิดการจลาจลย่านบ่อนไก่
ซึ่งเป็นบริเวณใกล้ที่ตั้งของบริษัทนอกจากนี้การลงทุนในเทคโนโลยียังทำให้บริษัทสามารถพัฒนาเว็บไซต์ของหนังสือพิมพ์ทั้งฉบับภาษาอังกฤษและภาษาไทยได้อย่างรวดเร็ว
บริษัทมีนโยบายลงทุนในด้านมัลติมีเดียสำหรับสิ่งพิมพ์ ดิจิทัล โทรทัศน์และวิทยุ
อย่างต่อเนื่องต่อไปในอนาคต

4.  การผลิต หรือการจัดหาผลิตภัณฑ์เพื่อจำหน่าย

    1.  ที่ตั้งและจำนวนโรงงาน

  อาคารสำนักงานตั้งอยู่บนที่ดินเนื้อที่กว่า 7 ไร่ของบริษัท เลขที่ 136 อาคารบางกอกโพสต์
  ถนนสุนทรโกษา แขวงคลองเตย เขตคลองเตย กรุงเทพฯ 10110
  และศูนย์การพิมพ์และจัดจำหน่ายแห่งใหม่เนื้อที่ 19 ไร่ซึ่งตั้งอยู่บนถนนบางนา-ตราด กม. 19.5
  ต.บางโฉลง อ.บางพลี จ.สมุทรปราการ

2.  กำลังการผลิต

  บริษัทได้ลงทุนในการสร้างศูนย์การพิมพ์และจัดจำหน่ายแห่งใหม่นี้ด้วยเงินลงทุนประมาณ 980
  ล้านบาท ซึ่งนับเป็นการลงทุนที่มากที่สุดในประวัติศาสตร์ของบริษัท
  และเป็นการตอกย้ำความมุ่งมั่นและเจตนารมย์ในการรับใช้สังคมไทยและประเทศชาติในฐานะสื่อมวลชน
  ศูนย์การพิมพ์และจัดจำหน่ายแห่งนี้ ประกอบด้วยโรงพิมพ์ ซึ่งมีเนื้อที่ 8,500 ตารางเมตร
  และมีโรงเก็บกระดาษพิมพ์อีก 1,200 ตารางเมตร การทำงานที่นี่
  ใช้เทคโนโลยีการพิมพ์ที่ทันสมัยที่สุดของ KBA รุ่น Prisma ของ บริษัท Koenig & Bauer AG
  จากประเทศเยอรมนี ซึ่งเป็นแท่นพิมพ์ระบบ 4/1 หรือ double width/single plate
  แท่นแรกในเอเชียอาคเนย์ โดยระบบการทำงานทุกอย่างได้รับการควบคุมด้วยระบบคอมพิวเตอร์
  ซึ่งจะสามารถผลิตสิ่งพิมพ์ที่มีคุณภาพสูงสุด นอกจากนั้น ยังสามารถใช้ในการพิมพ์หน้าหนังสือพิมพ์ 8
  หน้าติดกัน (Panorama) เป็นเครื่องแรกในประเทศไทย และสามารถพิมพ์หน้าสี่สีได้พร้อมกันถึง
  32 หน้า มีกำลังการผลิตสูงถึง 75,000 ฉบับต่อชั่วโมง

  นอกจากนั้น บริษัทยังได้นำระบบ Computer to Plate ของ Agfa Polaris XEV
  มาใช้ในการส่งต้นฉบับที่จัดหน้าเสร็จแล้วมายังเครื่องทำเพลต
  โดยไม่ต้องผ่านขั้นตอนการทำเพลตแบบใช้ฟิล์มอย่างแต่ก่อน
  ทำให้สามารถส่งหน้าหนังสือพิมพ์จากระบบคอมพิวเตอร์ของกองบรรณาธิการที่คลองเตยมายังศูนย์การพิมพ์แห่งนี้ได้โดยตรง
  ทำให้ศูนย์การพิมพ์และจัดจำหน่ายแห่งนี้ เป็นศูนย์การพิมพ์ที่ทันสมัยที่สุดในประเทศไทย

  สำหรับขั้นตอนหลังการพิมพ์นั้นได้นำเอาเทคโนโลยีเมล์รูมจาก Schur Packaging Systems
  ประเทศเยอรมนี ประกอบด้วยเครื่องสอดหนังสือพิมพ์ 4 เครื่อง
  ระบบสายพานส่งหนังสือพิมพ์จากแท่นพิมพ์มายังเครื่องหีบห่อ เครื่องมัด และเครื่องห่อ

  ศูนย์การพิมพ์แห่งนี้ ได้เริ่มทดลองพิมพ์หนังสือพิมพ์บางกอกโพสต์ในรูปเล่มขนาดใหม่แบบ
  American broadsheet ที่มีความกะทัดรัด มาตั้งแต่เดือนเมษายน
  และได้เริ่มพิมพ์อย่างครบวงจรเมื่อวันที่ 1 มิถุนายน 2550

  ----------------------------- ---------- ---------- ---------- ----------
                                ปี 2553     ปี 2552     ปี 2551     ปี 2550

  กำลังการผลิตสูงสุด (ฉบับต่อวัน)      340,000    340,000    340,000    340,000
  ----------------------------- ---------- ---------- ---------- ----------

3.  นโยบายการผลิต

  ปัจจุบันบริษัท สามารถผลิตหนังสือพิมพ์ได้โดยเฉลี่ย 75,000 ฉบับต่อชั่วโมง
  ทั้งนี้ขึ้นกับช่วงเวลาในการปิดข่าวในแต่ละวันด้วย กล่าวคือ
  ถ้ามีการปิดข่าวเร็วก็จะสามารถพิมพ์จำนวนฉบับได้มากขึ้น

4.  วัตถุดิบที่ใช้ในการผลิต

  วัตถุดิบที่สำคัญที่ใช้ในการผลิตคือกระดาษหนังสือพิมพ์
  ซึ่งบริษัทสั่งซื้อโดยตรงจากต่างประเทศมากกว่า 90% สำหรับเพลทและหมึกพิมพ์นั้น
  บริษัทจะจัดซื้อผ่านตัวแทนภายในประเทศทั้งหมด

วัตถุดิบประเภทกระดาษที่ใช้พิมพ์หนังสือพิมพ์

  -------------------------------- --------- --------- --------- ---------
                                   ปี 2553    ปี 2552    ปี 2551    ปี 2550

  ปริมาณการใช้ต่อปี (เมตริกตัน)          6,399     6,713     9,545     11,246

  ราคากระดาษ (ดอลล่าร์สหรัฐอเมริกา/ตัน) 608.62    781.49    641.47    589.97

  ราคากระดาษ (บาท/กิโลกรัม)          19.68     27.42     21.73     21.94

  อัตราแลกเปลี่ยนเฉลี่ยต่อปี (บาท)        33.27     34.22     32.76     36.18
  -------------------------------- --------- --------- --------- ---------

4.5 สิทธิหรือข้อจำกัดในการประกอบธุรกิจ

  4.5.1 บัตรส่งเสริมการลงทุน

  - - ไม่มี - -

  4.5.2 สิทธิอื่น

  - - ไม่มี - -

  4.5.3 ข้อจำกัดในการประกอบธุรกิจ

  - - ไม่มี - -